
DĖL NUOMONĖS PATEIKIMO

Lietuvos Respublikos teisingumo ministerija (toliau – Teisingumo ministerija) 2026 m. birželio 18 d. gavo Lietuvos Respublikos Seimo peticijų komisijos persiųstą pareiškėjos Orintos Butkutės – Petkuvienės (toliau – Pareiškėjas) kreipimąsi dėl teisėto darbo su vaikais kodo (QR kodo) panaikinimo tvarkos pakeitimo. Pareiškėja siūlo pakeisti 2025 m. birželio 5 d. Lietuvos Respublikos vaiko teisių apsaugos pagrindų įstatymo (toliau – VTAPĮ) 30 straipsnio 1 dalies nuostatą ir (ar) grąžinti iki pakeitimo buvusią. 
Teisingumo ministerija susipažinusi ir išnagrinėjusi Pareiškėjos peticijoje pateiktą pasiūlymą atkreipia dėmesį, kad Peticijoje pateikti klausimai nepatenka į Teisingumo ministerijos kompetencijos sritį. Pastebėtina, kad vaikų teisių apsaugos apimties nustatymo ir gynimo klausimai patenka į Lietuvos Respublikos socialinės apsaugos ir darbo ministerijos (toliau – SADM) kompetencijos sritį, kuri yra atsakinga už VTAPĮ nuostatų vertinimą ir keitimą.
Teisingumo ministerija peržvelgusi 2011 m. gruodžio 13 d. Europos Parlamento ir Tarybos direktyvos 2011/93/ES (OL 2011 L 335, P 1) ,,Dėl kovos su seksualine prievarta prieš vaikus, jų seksualiniu išnaudojimu ir vaikų pornografija, kuria pakeičiamas tarybos pamatinis sprendimas 2004/68/TVR’’ nuostatas (toliau – Direktyva) pažymi, kad Direktyvos 10 str. 1 d. ir galiojančias VTAPĮ 30 str. nuostatas, prieštaravimo (neatitikimo) Direktyvos nuostatoms neįžvelgia, pagrindinės aplinkybės ir nusikalstamos veikos kurias numato Direktyva, yra tinkamai įtrauktos. Direktyva nedraudžia Valstybėms narėms nacionalinėje teisėje numatyti griežtesnio reguliavimo (platesnio nusikalstamų veikų  sąrašo), nei nurodyta Direktyvoje, tai yra Valstybių narių ir jų įstatymų leidėjų prerogatyva, siekiant plačiau apsaugoti vaikų interesus.
Teisingumo ministerija pakartotinai atkreipia dėmesį, kad galutinis vertinimas dėl Pareiškėjos keliamo klausimo ir pateikto siūlymo turėtų būti SADM kompetencijos klausimo srityje. 

Teisingumo viceministras 						Martynas Dobrovolskis

